**კამილა ენ „კიმ" ბესინგერი** (ინგლ. Kimila Ann "Kim" Basinger [ˈbeɪsɪŋɡəɹ], დ. 8 დეკემბერი, 1953, ათენი, ჯორჯია, აშშ) — ოსკაროსანი მსახიობი და ყოფილი მოდელი. მის გვარს ხშირად ამახინჯებენ და ბესინ**ჯ**ერს [ˈbæsɪndʒəɹ] წარმოთვქვამენ.

ბიოგრაფია
---------

### ადრეული წლები

მამამისი დონ ბესინგერი ორკესტრის მუსიკოსი იყო. დედამისი ანი კი მოდელი, მსახიობი და მოცურავე, რომელიც ესთერ უილიამსის რამდენიმე ფილმში გამოჩნდა. კიმს ორი ძმა, მიქი და სქიფი და ორი და, ეშლი და ბარბარა ჰყავს. ბესინგერს შვედურ-გერმანული წარმოშობა აქვს და მეთოდისტური ეკლესიის მრევლად მიიჩნევა. 16 წლის ასაკში მან თავის პატარა ქალაქ ათენში სილამაზის კონკურსში გაიმარჯვა და ფორდის სააგენტოში მოდელის კარიერა დაიწყო, რისთვისაც ნიუ-იორკში მოუხდა ჩასვლა. იმხანად კიმმა მოდელობისთვის სიმღერისა და მსახიობის კარიერაზე თქვა უარი.

### კარიერა

პოდიუმზე გასვლიდან მოკლე ხანში ბესინგერის ფოტოები წამყვანი ჟურნალების გარეკანზე ჩნდება. გასული საუკუნის 70-იან წლებში მისი ფოტოები ასეულობით ჟურნალს ამშვენებდა. ტოპ-მოდელის სტატუსი კიმს 20 წლის ასაკში მიენიჭა, რამაც მას დღიურად 1000 დოლარის შემოსავალი მოუტანა. ამასობაში მან პრესტიჟულ სამსახიობო სკოლა Neighborhood Playhouse-ში დაიწყო სიარული მსახიობის ოსტატობის შესასწავლად. 1976 წელს გარეკანის ვარსკვლავმა სამოდელო კარიერის გვერდზე გადადება გადაწყვიტა და ლოს-ანჯელესში ჩავიდა მსახიობის კარიერის დასაწყებად. თავდაპირველად კიმი სატელევიზიო ფილმების ეპიზოდებში ჩნდება: „მაკმილანი და ცოლი" და „ჩარლის ანგელოზები". მისი პირველი სერიოზული როლი შედგა ფილმში Portrait of a Centerfold (1978), სადაც ის ქეთის თამაშობდა. სცენარის მიხედვით, ქეთი სოფლელი გოგონაა, რომელიც ჰოლივუდის დასაპყრობად მიემგზავრება, პირველივე წარმატების შემდეგ კი ის მამაკაცების ჟურნალების გარეკანზე ხვდება. 1983 წელს მან შონ კონერისთან ერთად მთავარი როლი შეასრულა ფილმში „აღარასოდეს თქვა არასოდეს". 1984 წელს რობერტ რედფორდთან ერთად გასახიერებული როლისთვის ფილმში „ბუნებრივი" კიმმა ოქროს გლობუსის ნომინაცია მიიღო. ფილმის რეჟისორი ბარი ლევინსონია. კინოაკადემიის ჯილდოს მფლობელმა რეჟისორმა რობერტ ბერტონმა ბესინგერი 1987 წელს ფილმ „ნადინში" მიიწვია. ბესინგერის კარიერა კიდევ რამდენიმე კინოსურათს მოიცავს, თუმცა, არც თუ ისე თვალშისაცემს. კიმის იმხანად ყველაზე კაშკაშა კინოსახეებად შეიძლება დასახელდეს 1986 წელს „9½ კვირასა" და 1989 წელს „ბეტმენში" განსახიერებული ქალის მთავარი პერსონაჟები. შემდგომ პერიოდებში ბესინგერს აქტიურად იღებენ თრილერებში, თუმცა, კინოკრიტიკოსთა სიმპათიას ვერ იმსახურებს. 1997 წელს კი ბესინგერი კვლავ აღმოჩენაა ფილმით „ლოს-ანჯელესის საიდუმლოება", ფილმში ვარსკვლავი მთავარ როლს ასრულებს, რისთვისაც ოქროს გლობუსსა და ოსკარს იმსახურებს.

უნდა ითქვას, რომ ბესინგერს მემკვიდრებით არა მხოლოდ სამსახიობო ნიჭი, რამედ, ვოკალური მონაცემებიც გამოჰყვა. 1992 წელს ის საპატიო სტუმრის სტატუსით მიიწვიეს მუსიკალურ ნომერში , სადაც ოზი ოსბორნთან ერთად დაადო ხმა. კომპოზოციამ ბრიტანულ ჩარტებში მოწინავე ადგილი დაიკავა და საუკეთესო ხუთეულშიც მოხვდა.

ფილმოგრაფია
-----------

ბესინგერი ალეკ ბოლდუინთან ერთად

| წელი |  | ქართულად | მშობლიური სახელწოდება | როლი |
| --- | --- | --- | --- | --- |
| 1983 | ფ |  *აღარასოდეს თქვა არასოდეს*  | *Never Say Never Again* | დომინო პეტაჩი |
| 1983 | ფ |  *კაცი, რომელსაც ქალი უყვარდა* |  *The Man Who Loved Women* | ლუიზ კარი |
| 1984 | ფ |  *ბუნებრივი*  | *The Natural* | მემო პარისი |
| 1985 | ფ |  *სიყვარულით სავსე*  | *Fool for Love* | მეი |
| 1986 | ფ |  *9½ კვირა*  | *9½ Weeks* | ელიზაბეთი |
| 1987 | ფ |  *ბრმა შეხვედრა*  | *Blind Date* | ნადია გეიტსი |
| 1987 | ფ |  *ნადინი*  | *Nadine* | ნადინ ჰაითაუერი |
| 1988 | ფ |  *ჩემი დედინაცვალი უცხოპლანეტელია*  | *My Stepmother Is an Alien* | სელესტ მარტინი |
| 1989 | ფ |  *ბეტმენი*  | *Batman*  | ვიკი ვეილი |
| 1991 | ფ |  *ქორწინების ჩვეულება*  | *The Marrying Man*  | ვიკი ანდერსონი |
| 1992 | ფ |  *დასკვნითი ანალიზი*  | *Final Analysis* | ჰიზერ ადამსი |
| 1993 | ფ |  *ნამდვილი მაკკოი*  | *The Real McCoy* | კარენ მაკკოი |
| 1993 | ფ |  *უეინის სამყარო 2*  | *Final Analysis* | ჰანი ჰორნი |
| 1994 | ფ |  *გაქცევა*  | *The Getaway* | კეროლ მაკკოი |
| 1994 | ფ |  *მზა ტანსაცმელი*  | *Prêt-à-Porter* | კიტი პოერტერი |
| 1997 | ფ |  *ლოს-ანჯელესის საიდუმლოება*  | *L.A. Confidential* | ლინ ბრაკენი |
| 2000 | ფ |  *აფრიკაზე ნაოცნებარი*  | *I Dreamed of Africa* | კუკი გალმანი |
| 2002 | ფ |  *8 მილი*  | *8 Mile* | სტეფანი |
| 2002 | ფ |  *ხალხო მე ვიცი*  | *People I Know* | ვიქტორია გრეი |
| 2004 | ფ |  *კარი იატაკში*  | *The Door in the Floor* | მარიონ ქოული |
| 2004 | ფ |  *ელვისმა შენობა დატოვა*  | *Elvis Has Left the Building* | ჰარმონი ჯონსი |
| 2004 | ფ |  *ქსელური*  | *Cellular*  | ჯესიკა მარტინი |
| 2006 | ფ |  *ქალთევზას სავარძელი*  | *The Mermaid Chair* | ჯესიკა სალივანი |
| 2006 | ფ |  *ფულიც კი*  | *Even Money* | კეროლ კარვერი |
| 2008 | ფ |  *როცა ის შინ არ იყო*  | *While She Was Out* | დელა მეიერსი |
| 2008 | ფ |  *ინფორმატორები*  | *The Informers* | ლორა სლონი |
| 2008 | ფ |  *ალმოდებული დაბლობი*  | *The Burning Plain* | ჯინა |
| 2010 | ფ |  *ჩარლი სენ-კლაუდი*  | *Charlie St. Cloud* | კლერ სენ-კლაუდი |

პირადი ცხოვრება
---------------

ბესინგერი ვიზაჟისტ რონ შნაიდერ-ბრითონს გაჰყვა ცოლად 1980 წელს. ისინი ფილმ Hard Country-ის გადაღებებზე შეხვდნენ ერთმანეთს. მათი ერთობლივი ცხოვრება 1988 წელს განქორწინებით დასრულდა. შნაიდერ-ბრითონი მოგვიანებით ყოფილი ცოლის შესახებ დაწერს მემურაებში „სამუდამოზე მეტხანს" (Longer than Forever) სადაც აღწერილია კიმისა და მსახიობ რიჩარდ გირის ურთიერთობა ფილმ No Mercy-ზე (1986) და „დასკვნით ანალიზზე" (1992) მუშაობისას. კიმმა შემდგომ პრინცთან დაიჭირა კავშირი, რაც ერთი წელიც არ გაგრძელებულა. სულ მალე კიმმა თავისი მომავალი მეუღლე ალეკ ბოლდუინი გაიცნო რომანტიკულ კომედია „ქორწინების ჩვეულებაში" (1991) გადაღებისას. ალექი და კიმი 1993 წლის 19 აგვისტოს დაქორწინდნენ და ერთი წლის თავზე მორიგ ეკრანულ წყვილად მოგვევლინნენ ფილმში „გაქცევა". მათ 1998 წელს „სიმფსონების" ერთ-ერთ ეპიზოდში საკუთარი თავი განასახიერეს, სადაც კიმმა თავისი გვარი შეუსწორა ჰომერ სიმფსონს და აუხსნა, რომ ბესინ"გ"ერი გამოითქმის და არა ბესინ"ჯ"ერი. კიმსა და ალეკს ერთი ქალიშვილი აირლანდ ელის ბოლდუინი ჰყავთ, რომელიც 1995 წელს დაიბადა. წყვილი ერთმანეთს 2000 წელს დასცილდა, 2002 წელს კი ოფიციალურად განქორწინდნენ.

ბესინგერს აგორაფობია აწუხებს, რასაც ჰოლივუდში თავისი კარიერის დასაწყისს მიაწერს, როდესაც ფოტო და კინოკამერების წინაშე ბიკინიში გამოჩენას სთხოვდნენ. ასეთი საღამოების შემდეგ კიმი შინ მიდიოდა, პიანინოზე უკრავდა და ხმამაღლა გაჰკიოდა თავი დამანებეთო.

კიმმა ოჯახის წევრების რჩევით 1989 წელს დაბა ბრეიზელთონი შეიძინა 20 მილიონ დოლარად, სადაც კინოქალაქის აშენებას და ფესტივალების გამართვას აპირებდა, თუმცა, ფინანსურ კრიზისში ჩავარდა და 1993 წელს შენაძენი გაყიდა. დაბას ახლა დეველოპერი უეინ მეისონი ფლობს. 1998 წელს ბარბარა უოლთერსთან ინტერვიუსას კიმმა დასძინა, რომ „კარგი არაფერი გამოვიდა ამ წამოწყებიდან და ამიტომაც შევეშვიო". რამდენიმე წლის წინ კიმ ბესინგერს ფინანსური კრიზისი დაუდგა სადავო ფილმ Boxing Helena-ს გამო, სტუდიამ სასამართლოში უჩივლა მსახიობს და კომპენსაციის სახით 8 მილიონი დოლარის გადახდა მოსთხოვა, სწორედ იმდროს კიმმა თავი გაკოტრებულად გამოაცხადა, რაც სასამართლომ გაითვალისწინა და ჯარიმის მცირე ოდენობაზე მოარიგა მხარეები.

ბესინგერი ვეგეტერიანელია.

რესურსები ინტერნეტში
--------------------

ვიკისაწყობის ლოგო **ვიკისაწყობში** არის გვერდი თემაზე: ***კიმ ბესინგერი***

* 

* კიმ ბესინგერი — კინოფილმების ინტერნეტ-მონაცემთა ბაზა (ინგლისური)

|  |  |  |  |
| --- | --- | --- | --- |
| 

| ხ • გ • რ
ოქროს გლობუსი საუკეთესო მსახიობი ქალისთვის მეორეხარისხოვან როლში |
| --- |
|  |
| 
* კატინა პაქსინო (1943)
* აგნეს მურჰედი (1944)
* ანჯელა ლენსბერი (1945)
* ენ ბაქსტერი (1946)
* სელესტა ჰოლმი (1947)
* ელენ კორბი (1948)
* მერსედეს მაკ-კემბრიჯი (1949)
* ჯოზეფინ ჰალი (1950)
* კიმ ჰანტერი (1951)
* კატი ხურადო (1952)
* გრეის კელი (1953)
* ჯან სტერლინგი (1954)
* მარისა პავანი (1955)
* აილინ ჰეკარტი (1956)
* ელზა ლანჩესტერი (1957)
* ჰერმიონა ჯინგოლდი (1958)
* სუზან კონერი (1959)
* ჯანეტ ლი (1960)
* რიტა მორენო (1961)
* ანჯელა ლენსბერი (1962)
* მარგარეტ რუთერფორდი (1963)
* აგნეს მურჰედი (1964)
* რუთ გორდონი (1965)
* ჟოსელინ ლაგარდი (1966)
* კეროლ ჩენინგი (1967)
* რუთ გორდონი (1968)
* გოლდი ჰოუნი (1969)
* კარენ ბლეკი/მორინ სტეპლტონი (1970)
* ენ-მარგრეტი (1971)
* შელი უინტერსი (1972)
* ლინდა ბლერი (1973)
* კარენ ბლეკი (1974)
* ბრენდა ვაკარო (1975)
* კათრინ როსი (1976)
* ვანესა რედგრეივი (1977)
* დაიან კენონი (1978)
* მერილ სტრიპი (1979)
* მერი სტინბერგენი (1980)
* ჯოან ჰაკეტი (1981)
* ჯესიკა ლანგი (1982)
* შერი (1983)
* პეგი ეშკროფტი (1984)
* მეგ ტიკი (1985)
* მეგი სმითი (1986)
* ოლიმპია დუკაკისი (1987)
* სიგურნი უივერი (1988)
* ჯულია რობერტსი (1989)
* ვუპი გოლდბერგი (1990)
* მერსედეს რული (1991)
* ჯოან პლაურაიტი (1992)
* უინონა რაიდერი (1993)
* დაიან ვისტი (1994)
* მირა სორვინო (1995)
* ლორენ ბეკოლი (1996)
* კიმ ბესინგერი (1997)
* ლინ რედგრეივი (1998)
* ანჯელინა ჯოლი (1999)
* კეიტ ჰადსონი (2000)
* ჯენიფერ კონელი (2001)
* მერილ სტრიპი (2002)
* რენე ზელვეგერი (2003)
* ნატალი პორტმანი (2004)
* რეიჩელ ვაისი (2005)
* ჯენიფერ ჰადსონი (2006)
* კეიტ ბლანშეტი (2007)
* კეიტ უინსლეტი (2008)
* მო’ნიკი (2009)
* მელისა ლეო (2010)
* ოქტავია სპენსერი (2011)
* ენ ჰეთეუეი (2012)
* ჯენიფერ ლოურენსი (2013)
* პატრიცია არკეტი (2014)
* კეიტ უინსლეტი (2015)
* ვაიოლა დეივისი (2016)
* ელისონ ჯეინი (2017)
* რეჯინა კინგი (2018)
* ლორა დერნი (2019)
 |

 |

|  |  |
| --- | --- |
| იდენტიფიკატორები ვიკიმონაცემებში რედაქტირება | 
* BIBSYS: 90912718
* BNE: XX1134829
* BNF: cb12200916n (data)
* CANTIC: a11726271
* GND: 118938371
* ISNI: 0000 0001 0859 0023
* LCCN: n91100412
* MusicBrainz: c476d437-0a95-4819-86c8-fd63b93b5f55
* NKC: xx0018890
* NLA: 35869775
* NLK: KAC2020K9419
* NLP: A16233967
* NTA: 073391581
* SNAC: w6fb603x
* SUDOC: 061593109
* VIAF: 85419820
* WorldCat Identities (VIAF-ის მეშვეობით): 85419820

 |